Selfmoord-meisie se foto in Facebook-advertensie gebruikFacebook het om verskoning gevra nadat die foto van ŉ meisie, wat vroeër selfmoord gepleeg het, in ŉ advertensie op die sosiale netwerk gebruik is. Rehtaeh Parsons (17), van Halifax in Kanada, het in April vanjaar selfmoord gepleeg nadat foto’s van hoe sy glo seksueel aangerand word op Facebook en ander sosiale netwerke versprei is. Sy is glo erg geboelie hieroor. ŉ Foto van Parsons is intussen in ŉ advertensie vir lonechat.com op Facebook gebruik. Die advertensie se opskrif was: “Vind liefde in Kanada. Ontmoet Kanadese meisies en vrou vir vriendskap, ontmoetings of verhoudings.” Facebook het kort hierna ŉ persverklaring uitgereik waarin hulle sê “dit was ŉ “growwe skending” van die maatskappy se beleid. Die advertensie is intussen verwyder en lonechat.com is deur Facebook verban.